《西斋秋日杂书五首》
元代·方回

对奕不如观，观不如听声。
独坐无来客，小轩秋雨晴。
思之有百忧，不思了无情。
万有皆外物，世重我所轻。
默数前死者，愧兹今独生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。